Gandia rep 100.000 € del Consell per a continuar desenvolupant la "Ruta dels Borja"
02 febrer 2021

## Gandia rep 100.000 € del Consell per a continuar desenvolupant la "Ruta dels Borja"02 febrer 2021Última actualització: 14 juliol 2025

![](../gestion/img/c489b4b2a89dc5b15bbe2f7b4342afd19856ce0d6d3124ffd37ba2a47560a831.jpg)  
  

El **regidor delegat de turisme, Vicent Mascarell**, ha mostrat la seua satisfacció després de conéixer que Turisme Comunitat Valenciana ha aprovat una nova subvenció al consistori per valor de 100.000 € destinada a potenciar la ruta turística de la família dels Borja.

D'aquesta manera, el consistori continuarà promocionant una oferta cultural clara i estructurada de productes i serveis que materialitze la promoció d'aquesta iniciativa amb resultats visibles de millora del destí amb la creació de productes Borja, la dinamització del sector turístic local i la satisfacció de les expectatives dels visitants.

Mascarell ha afirmat que com a destinació turística, des de l'executiu municipal l'objectiu passa per desestacionalitzar l'oferta al llarg de l'any i augmentar la rendibilitat perquè el sector turístic incremente els seus beneficis. “_Continuem treballant per a crear productes i ofertes al voltant del sol i la platja. Gandia té molt a oferir perquè cuida els seus tresors i els posa en valor. Hem d'aconseguir que, a poc a poc, la marca Gandia s'assente en l'imaginari col•lectiu com un referent cultural i amb aquesta nova ajuda podrem continuar la labor_”.